নিজস্ব প্রতিবেদন: জিডি বিড়লা স্কুলে প্রাক-প্রাথমিকের ছাত্রীকে যৌন হেনস্থার ঘটনায় হস্তক্ষেপ করল রাজ্য সরকার। শিক্ষা দফতেররে নির্দেশে গঠন করা হল তদন্ত পর্ষদ। তিন সদস্য বিশিষ্ট এই পর্ষদ গোটা ঘটনার বিস্তারে তদন্ত করবে। এরপর রিপোর্ট জমা দেবে সরকারের কাছে। সেই মোতাবেক ব্যবস্থা নেবে সরকার।   স্কুলের শৌচাগারে ৪ বছরের ছাত্রীর যৌন হেনস্থা। প্রাক-প্রাথমিকের ছাত্রীর পোশাক খুলিয়ে যৌনাঙ্গে আঙুল ঢোকানোর অভিযোগ দুই শিক্ষকের বিরুদ্ধে। ঘটনা থেকে সকাল থেকেই উত্তপ্ত ছিল দক্ষিণ কলকাতার এই নামি স্কুলের চারপাশ। অভিভাবকদের দফায় দফায় বিক্ষোভে উত্তাল হয় স্কুল চত্বর। সামলাতে হিমশিম খেতে হয় পুলিশকে। বেলা যত গড়িয়েছে ততই বেড়েছে বিক্ষোভ। তদন্তে নেমে নির্যাতিতার বয়ানে চাঞ্চল্যকর তথ্য পেয়েছে তদন্তাকারীরা। একজন নয়, অপকর্মে যুক্ত দুই শিক্ষক। ঘটনায় লাগাতার সরকারের হস্তক্ষেপ দাবি করতে থাকেন অভিভাবকরা। সেই দাবি মেনে তদন্ত পর্ষদ গঠন করল সরকার।